
ΕΛΛΗΝΙΚΗ ΔΗΜΟΚΡΑΤΙΑ                                                    
ΔΗΜΟΣ ΘΕΡΜΗΣ                                                                     
ΔΗΜΟΤΙΚΗ  ΚΟΙΝΟΤΗΤΑ                                                           
ΒΑΣΙΛΙΚΩΝ
ΑΠΟΣΠΑΣΜΑ
ΑΠΟ ΤΟ ΑΡΙΘΜΟ 9ον/3-9-2026 ΠΡΑΚΤΙΚΟ ΤΑΚΤΙΚΗΣ ΣΥΝΕΔΡΙΑΣΗΣ ΤΟΥ ΣΥΜΒΟΥΛΙΟΥ  ΔΗΜΟΤΙΚΗΣ ΚΟΙΝΟΤΗΤΑΣ ΒΑΣΙΛΙΚΩΝ
ΑΡΙΘΜΟΣ ΑΠΟΦΑΣΗΣ                                             
      31/2026    
                                                                      ΘΕΜΑ                                                     
	Παραχώρηση του Δημοτικού Γηπέδου Ποδοσφαίρου Βασιλικών (Βοηθητικό)  στον ΠΑΟ ΑΕΤΟΣ Βασιλικών



   Στα Βασιλικά ,   συνήλθε σήμερα την 3η του μηνός Σεπτεμβρίου του έτους 2026, ημέρα Πέμπτη και συνεδρίασε το  Συμβούλιο της  Δημοτικής Κοινότητας Βασιλικών σε έκτακτη συνεδρίαση στο γραφείο της Κοινότητας και  ώρα 17:00 μ.μ.,  ύστερα από την αρ.πρωτ:44556/οικ/3-9-2025 έγγραφη Πρόσκληση της Προέδρου του , σύμφωνα με τις διατάξεις των άρθρων 121και124  Ν.5314/29-6-2026(ΦΕΚ 103, τ.Α’ ) “Κωδικας Τοπικής Αυτοδιοίκησης” .
   Πριν από την έναρξη της συνεδρίασης, η κ. Πρόεδρος που συγκάλεσε σε συνεδρίαση, διαπίστωσε ότι σε σύνολο πέντε (5) μελών βρέθηκαν παρόντες και απόντες οι κατωτέρω:
        ΠΑΡΟΝΤΕΣ




    ΑΠΟΝΤΕΣ
       1.ΓΙΑΝΝΙΟΥ ΟΛΓΑ                                                               ΟΥΔΕΙΣ
       2.ΚΑΡΑΜΑΝΩΛΗ ΑΡΓΥΡΗ                                                    
       3.ΜΟΥΣΤΑΚΑΣ ΓΕΩΡΓΙΟΣ 
       4.ΣΙΝΑΚΟΣ ΑΠΟΣΤΟΛΟΣ 
       5.ΣΥΡΟΣ ΧΗΜΕΥΤΟΣ  
   Για την τήρηση των πρακτικών της συνεδρίασης, παραβρέθηκε  η ορισθείσα Δημοτική υπάλληλος  του Δήμου Θέρμης , Σαραφιανού Ειρήνη.
  Αφού διαπιστώθηκε η νόμιμη απαρτία των μελών, με παρόντα μέλη  πέντε(5) μέλη από σύνολο πέντε (5) μελών,  η Πρόεδρος κήρυξε την έναρξη της συνεδρίασης.
  Η Πρόεδρος εισηγούμενη το 1ο θέμα της ημερήσιας διάταξης της έκτακτης συνεδρίασης είπε ότι συγκλήθηκε έκτακτη συνεδρίαση λόγω ότι υπάρχει χρονικός περιορισμός έκδοσης της απόφασης κοινοτικού συμβουλίου, καθώς η εκδήλωση θα πραγματοποιηθεί την 11-9-2026 και θα πρέπει να ληφθεί και απόφαση Δημοτικού Συμβουλίου.Συνεχίζοντας  είπε ότι έχει διαβιβαστεί στην κοινότητα μας  η υπ. αρ. Πρωτ. 44468/2-9-2026 εισήγηση της Δ/νσης Πολιτισμού & Αθλητισμού  σύμφωνα  με το οποίο το Αθλητικό Σωματείο με την επωνυμία «Ποδοσφαιρικός Αθλητικός Όμιλος Βασιλικών Ο ΑΕΤΟΣ» με την υπ’ αριθ. 44451/02-09-2026  αίτησή του, ζήτησε την δωρεάν παραχώρηση τουΔημοτικού Γηπέδου Ποδοσφαίρου (Βοηθητικό) Βασιλικών, ώστε να πραγματοποιήσουν το 5οΦεστιβάλ Νεολαίας Βασιλικών Δήμου Θέρμης, την 11η Σεπτεμβρίου 2026 κατά τις ώρες 19:00 έως το πέρας της εκδήλωσης και χητείται από το κοινοτικό συμβούλιο απόφαση σχετικά με το ανωτέρω και σύμφωνα με τους όρους της ανωτέρω εισήγησης
  Η πρόεδρος εισηγήθηκε  θετικά για το ανωτέρω.
  Τα μέλη  λαμβάνοντας υπόψη την εισήγηση της  Προέδρου και  την υπ. αρ. Πρωτ. 44468/2-9-2026 εισήγηση της Δ/νσης Πολιτισμού & Αθλητισμού   μετά από διαλογική συζήτηση  ,ψηφίζουν ως εξής:
                                          ΑΠΟΦΑΣΙΖΟΥΝ ΟΜΟΦΩΝΑ
 Γνωμοδοτούν θετικά και εγκρίνουν  την  δωρεάν παραχώρηση προτείνει την δωρεάν παραχώρηση του Δημοτικού Γηπέδου Ποδοσφαίρου (Βοηθητικό) Βασιλικών, στο Αθλητικό Σωματείο με την επωνυμία «Ποδοσφαιρικός Αθλητικός Όμιλος Βασιλικών Ο ΑΕΤΟΣ» για πολιτιστικούς σκοπούς με τους παρακάτω όρους:
α) Το διάστημα παραχώρησης θα είναι η 11η Σεπτεμβρίου 2026 κατά τις ώρες 19:00 – 24:00.
β) Θα διατεθούν όσα κατά την ημερομηνία τέλεσης της εκδήλωσης είναι διαθέσιμα από καρέκλες και τραπέζια της Δ/νσης Πολιτισμού και Αθλητισμού καθώς και μία μεγάλη εξέδρα.
γ) Ο χώρος θα παραδοθεί, από τον Δήμο, καθαρός και έτοιμος προς χρήση
δ) Το Αθλητικό Σωματείο με την επωνυμία «Ποδοσφαιρικός Αθλητικός Όμιλος Βασιλικών
Ο ΑΕΤΟΣ», δύναται να εκδώσει εισιτήρια για τους θεατές, στην τιμή που θα ορίσει το ίδιο
το Σωματείο.
ε) Το Αθλητικό Σωματείο με την επωνυμία «Ποδοσφαιρικός Αθλητικός Όμιλος Βασιλικών
Ο ΑΕΤΟΣ», θα αναλάβει πλήρως κάθε ευθύνη έναντι τρίτων που απορρέει από την ιδιότητα του
ως διοργανωτής (ποινική, φορολογική, καταβολή πνευματικών δικαιωμάτων, ευθύνη έναντι των
αρχών του τόπου και λοιπών υπηρεσιών κλπ) για το σύνολο της εκδήλωσης.
στ) I. Σε περίπτωση ακύρωσης της εκδήλωσης, με υπαιτιότητα του Δήμου, η Δ/νση Πολιτισμού & Αθλητισμού δεσμεύεται να ορίσει νέα ημερομηνία παραχώρησης του Δημοτικού Γηπέδου
Ποδοσφαίρου (Βοηθητικό) Βασιλικών, με τους ίδιους όρους, σε ημέρα και ώρα που αποδέχεται
το Αθλητικό Σωματείο με την επωνυμία «Ποδοσφαιρικός Αθλητικός Όμιλος Βασιλικών
Ο ΑΕΤΟΣ» και κατόπιν συνεννόησης.
II. Σε περίπτωση ακύρωσης της εκδήλωσης, με υπαιτιότητα του Αθλητικού Σωματείου με την
επωνυμία «Ποδοσφαιρικός Αθλητικός Όμιλος Βασιλικών Ο ΑΕΤΟΣ», η Δ/νση Πολιτισμού &
Αθλητισμού θα ελέγξει τη διαθεσιμότητα του χώρου και, εφόσον είναι δυνατόν, θα ορίσει νέα
ημερομηνία παραχώρησης του χώρου του Δημοτικού Γηπέδου Ποδοσφαίρου (Βοηθητικό)
Βασιλικών, χωρίς αυτό να είναι δεσμευτικό, με τους ίδιους όρους, σε ημέρα και ώρα που
αποδέχεται το Αθλητικό Σωματείο με την επωνυμία «Ποδοσφαιρικός Αθλητικός Όμιλος
Βασιλικών Ο ΑΕΤΟΣ», και κατόπιν συνεννόησης.
ζ) Το Αθλητικό Σωματείο με την επωνυμία «Ποδοσφαιρικός Αθλητικός Όμιλος Βασιλικών
Ο ΑΕΤΟΣ», προ της αίτησής του, επισκέφτηκε και έλεγξε επισταμένα το χώρο και την κατάσταση αυτού και θα το παραλάβει στην κατάσταση που βρίσκεται ανεπιφύλακτα.
η) Το Αθλητικό Σωματείο με την επωνυμία «Ποδοσφαιρικός Αθλητικός Όμιλος Βασιλικών
Ο ΑΕΤΟΣ», έχει υποχρέωση να χρησιμοποιήσει τον χώρο και τον εξοπλισμό μόνο αυτά, για την
εκδήλωση για τα οποία αιτήθηκε χωρίς δυνατότητα υπεκμίσθωσης, να τα διαφυλάξει στην κατοχή του για το διάστημα για το οποίο θα του παραχωρηθούν και να τα διατηρήσει σε καλή κατάσταση, χωρίς να επιφέρει ή ανεχθεί φθορές, από τις οποίες θα επέλθει αλλοίωση και έκπτωση της αξίας τους και να τα παραδώσει στην κατάσταση που τα παρέλαβε.
θ) Η παρούσα άδεια θα χορηγηθεί με την προϋπόθεση της τήρησης από πλευράς του Φορέα, των διατάξεων του Ν. 4849/2021 (ιδίως άρθρα 40 και επόμενα και 48 και απόμενα): “Αναμόρφωση και εκσυγχρονισμός του ρυθμιστικού πλαισίου οργάνωσης και λειτουργίας του υπαίθριουεμπορίου, ρυθμίσεις για την άσκηση ψυχαγωγικών δραστηριοτήτων και την απλούστευση πλαισίου δραστηριοτήτων στην εκπαίδευση, βελτιώσεις στην επιμελητηριακή νομοθεσία, άλλες διατάξεις του Υπουργείου Ανάπτυξης και Επενδύσεων και λοιπές επείγουσες διατάξεις”.
ι) Η αποκατάσταση κάθε είδους φθορών και ζημιών που τυχόν θα προξενηθούν στην εν γένη υποδομή και υλικοτεχνικό εξοπλισμό του χώρου προς παραχώρηση, κατά την προετοιμασία, τη διάρκεια ή και μετά το πέρας της εκδήλωσης, βαρύνουν τον διοργανωτή, ο οποίος θα προβεί σε πλήρη αποκατάσταση της ζημίας. Το ποσό θα προσδιορίσει αρμόδια Επιτροπή του Δήμου Θέρμης που θα συγκροτηθεί με Απόφαση του Δημοτικού Συμβουλίου, σχετική με τη φύση της ζημιάς.
 Η  υπ. αρ. Πρωτ. 44468/2-9-2026 εισήγηση της Δ/νσης Πολιτισμού & Αθλητισμού αποτελεί αναπόσπαστο τμήμα της παρούσας απόφασης .
  Η απόφαση αυτή έλαβε αύξοντα αριθμό 31/2026.
  Έτσι συντάχθηκε το Πρακτικό και υπογράφεται ως ακολούθως.
Η ΠΡΟΕΔΡΟΣ                                                        ΤΑ ΜΕΛΗ
Ακριβές Απόσπασμα
                                 Η ΠΡΟΕΔΡΟΣ ΔΗΜΟΤΙΚΗΣ ΚΟΙΝΟΤΗΤΑΣ
                                                          ΒΑΣΙΛΙΚΩΝ
                                                     ΓΙΑΝΝΙΟΥ ΟΛΓΑ
